Diari Oficial de la Generalitat Valenciana


Sumari del DOGV 5273, del 05-06-2006 (2006/6508)

RESOLUCIÓ de 25 de maig de 2006, del director general d'Ensenyament, per la qual es modifica i amplia la Resolució de 20 de juliol de 2005, de les direccions generals d'Ensenyament i de Personal, per la qual es regula l'organització i el funcionament de les escoles oficials d'Idiomes, dependents de la Conselleria de Cultura, Educació i Esport de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2006/05/25/(1)/dof/vci/html**

### Dades del document

Número de DOGV
:   5273

Data del DOGV
:   05-06-2006

Secció del DOGV
:   I. DISPOSICIONS GENERALS

Número del document
:   2006/6508


Data del document
:   25-05-2006

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * centre d'ensenyament
    * ensenyament d'idiomes
    * ensenyament públic
    * organització de l'ensenyament
    * legislació
    * accés a l'educació

RESOLUCIÓ de 25 de maig de 2006, del director general d'Ensenyament, per la qual es modifica i amplia la Resolució de 20 de juliol de 2005, de les direccions generals d'Ensenyament i de Personal, per la qual es regula l'organització i el funcionament de les escoles oficials d'Idiomes, dependents de la Conselleria de Cultura, Educació i Esport de la Generalitat Valenciana. [2006/X6508]  
La Resolució de 20 de juliol de 2005, de les direccions Generals d'Ensenyament i de Personal (DOGV de 02.08.2005), per la qual es regula l'organització i el funcionament de les Escoles Oficials d'Idiomes, dependents de la Conselleria de Cultura, Educació i Esport de la Generalitat Valenciana, en els seus apartats V. 2 relatiu a la matrícula de l'alumnat oficial, VI, 3 respecte de l'alumnat lliure i IX. 2 respecte de l'anglés a distància .That's English. establix els requisits per a la preinscripció o matriculació, si és el cas, de l'alumnat.  
La Disposició transitòria dotze de la Llei Orgànica 2/2006, de 3 de maig, d'Educació (LOE) indica que a l'entrada en vigor d'esta Llei els alumnes que hagen completat els dos primers cursos de l'educació secundària obligatòria, inclús sent menors de 16 anys, podran accedir a les ensenyances d'idiomes.  
Així mateix l'article 138 del Decret Legislatiu 1/2005, de 25 de febrer, pel qual s'aprova el text de la Llei de Taxes de la Generalitat Valenciana va introduir una variació del que establix el punt 2.7 de l'apartat V de l'esmentada resolució, per la qual cosa escau anul·lar en la mencionada resolució el relatiu al trasllat d'expedient.  
En compliment d'ambdós mandats escau revisar la Resolució de 20 de juliol de 2005, adaptar-la a la llei de taxes i incorporar el nou requisit d'accés als requisits exigits a l'alumnat per a la seua inscripció o matriculació en les escoles oficials d'Idiomes a partir del 25 de maig de 2006. Per això d'acord amb les competències que m'atribuïx l'article 41 del Decret 133/2004, de 3 de setembre, del Consell de la Generalitat, pel qual s'establix l'estructura orgànica de la Presidència i de les conselleries de l'administració de la Generalitat, resolc:  
Primer  
1. A partir del 25 de maig de 2006 i, en els terminis de matricula o preinscripció que s'establisquen a partir d'esta data, podran matricular-se o, si és el cas, preinscriure's en les ensenyances d'idiomes oferides per les Escoles Oficials d'Idiomes ubicades en l'àmbit territorial de la Comunitat, els alumnes i alumnes que hagen cursat i superat totes les àrees corresponents al primer i al segon curs de l'Educació Secundària Obligatòria, independentment de la seua edat.  
2. Per a això presentaran en la corresponent Escola Oficial d'idiomes una certificació Acadèmica oficial emesa pel centre educatiu en què l'alumne o alumna haja cursat els dos primers cursos de l'ESO.  
3. En tot cas, el procés de matriculació serà l'establit en la Resolució de 20 de juliol de 2005 (DOGV de 02.08.05), amb les modificacions que s'inclouen en l'apartat segon d'esta resolució.  
Segon  
Es modifica i amplia la Resolució de 20 de juliol de 2005 (DOGV de 02.08.05), de la manera següent:  
. .Apartat V.2. b) Resta de l'alumnat. Classificació de les preinscripcions. Queda redactat de la manera següent:   
A l'efecte de classificar les sol·licituds de preinscripció s'establixen els grups següents:  
a) Els majors de 18 anys, o els que sent majors de 16 no estiguen escolaritzats i acrediten posseir el títol de graduat en Educació Secundària o equivalent.  
b) Menors de 18 anys actualment escolaritzats cursant com a alumnes oficials ensenyances postobligatòries de règim general en les seues modalitats presencial o a distància  
c) Els alumnes escolaritzats en ensenyances obligatòries que han cursat i superat completament els cursos primer i segon de l'ESO.  
A l'hora de formalitzar la matricula, l'adjudicació de places disponibles es realitzarà segons els següents criteris de prioritat:  
1. Preinscrits en el grup a)  
2. Preinscrits en el grup b)  
3. Preinscrits en el grup c).  
. Apartat VI. 3. Condicions d'examen. S'inclou un tercer epígraf:  
. .Haver cursat i superat completament els dos primers cursos de l'ESO..  
. Apartat IX. 2. Criteris d'admissió de l'alumnat. Queda redactat de la manera següent: .Les persones que desitgen cursar estes ensenyances, a més de complir els requisits acadèmics necessaris que se citen a continuació, hauran de ser majors de 16 anys, o en cas de ser menors, haver cursat i superat completament els dos primers cursos de l'ESO.  
Per als majors de 16 anys els requisits acadèmics mínims necessaris per a poder cursar estes ensenyances seran......  
Tercer  
Les escoles oficials d'idiomes faran públic el contingut de la present resolució en tots els mitjans que habitualment utilitzen per a la preinscripció i matriculació: tauler d'anuncis, pàgina web, i altres.  
Quart  
El punt 2.7 de l'apartat V de la resolució de 20 de juliol de 2005 queda suprimit, quedant vigent per al trasllat d'expedient allò que s'ha indicat en l'article 138 del Decret Legislatiu 1/2005, de 25 de febrer pel qual s'aprova el text de la Llei de Taxes de la Generalitat Valenciana.  
València, 25 de maig de 2006.. El director general d'Ensenyament: Josep Vicent Felip i Monlleó.


Còpia Permalink ELI